Mesto Dunajská Streda – Dunaszerdahely Városa
	Mestský úrad  – Városi hivatal
	Hlavná 50/16, 929 01 Dunajská Streda
VÝZVA NA PREDLOŽENIE PONUKY
zadávanie zákazky na poskytnutie služieb nebežného charakteru podľa § 9 ods. 9 zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v z. n. p.
(ďalej len ako „ZVO“)
1.	Názov zákazky:
Zabezpečenie javiska, jeho ozvučenia a osvetlenia počas Žitnoostrovského jarmoku – 2015.
2.	Identifikácia verejného obstarávateľa:
Názov:	Mesto Dunajská Streda
Sídlo:	Hlavná 50/16,929 01 Dunajská Streda
Zastúpený:	JUDr. Zoltán Hájos, primátor mesta
IČO:	00305383
DIČ:	2021129968
3.	Spôsob vzniku záväzku:
Objednávka.
4.	Miesto: 
Parku voľného času a oddychu v Dunajskej Strede.
5.	Podrobný opis predmetu zákazky:
Hlavný slovník, kód CPV: 92370000-5: Služby zvukového technika

Predmetom zákazky je výber dodávateľa na zabezpečenie javiska, jeho ozvučenia a osvetlenia počas Žitnoostrovského jarmoku. Žitnoostrovský jarmok sa bude konať v dňoch 24. - 26. septembra 2015 v Parku voľného času a oddychu v Dunajskej Strede a počas týchto dní externý dodávateľ zabezpečí javisko, jeho ozvučenie a osvetlenie.

Minimálne požiadavky:
•	Minimálna veľkosť javiska: 9m x 8m, zakrytie min. 10,5m x 9,5m,
•	Maximálna veľkosť javiska: 15m  x 15m (do maximálnej veľkosti javiska je nutné započítať aj  rozmery samotnej nosnej konštrukcie javiska, nosnej konštrukcie osvetľovacej či ozvučovacej techniky, či samotného zariadenia osvetľovacej a ozvučovacej techniky, ako aj rozmery ostatných zariadení súvisiacich s javiskom ako takým – maximálna veľkosť javiska nesmie prekročiť rozmery 15m x 15m),
•	Osvetľovacia technika minimum: 36 x PAR, 12 x LED PAR, 12 x SCANNER, 4 x 575 otočné hlavy, Ozvučenie: min. od 10.000 W do 20.000 W. V cenovej ponuke je uchádzač povinný uviesť aj  systém ozvučenia.

Prípojku elektrickej energie zabezpečí verejný obstarávateľ na vlastné náklady.
6. Podmienky účasti:
-podľa § 26a ZVO – Majetková účasť
Majetková účasť sa preukazuje výpisom z obchodného registra alebo výpisom z inej zákonom ustanovenej evidencie, zoznamom akcionárov vedených akciovou spoločnosťou, dokladom vydaným centrálnym depozitárom cenných papierov alebo obdobnými dokladmi vydanými inými orgánmi alebo orgánmi iných štátov, nie staršími ako tri mesiace.
- podľa § 26 ZVO -  Osobné postavenie
Uchádzač predloží doklad o oprávnení podnikať v danom odbore nie starší ako 3 mesiace ku dňu uplynutia lehoty na predkladanie ponúk a to za účelom preukázania splnenia podmienok účasti (originál výpisu z obchodného registra, resp. zo živnostenského registra).
- podľa § 28 ZVO - Technická a odborná spôsobilosť
Uchádzač je schopný zabezpečiť javisko s minimálnymi požiadavkami, ktoré sú definované v bode č. 5. Uchádzač predloží zoznam referencií. Referencia obsahuje zoznam realizovaných akcií, na ktorých dodávateľ zabezpečoval ozvučenie s vymenovaním konkrétnych odberateľov za posledné 3 roky (2012,2013 a 2014).
Cenový návrh uchádzača, ktorý nesplní podmienky účasti (resp. nedodá požadované podklady na preukázanie splnenia podmienok účasti) nebude hodnotený.
7. Zmluvná cena:
Pri stanovení zmluvnej ceny vychádza záujemca z opisu predmetu zákazky (bod č. 5 tejto výzvy). Výsledná cenová ponuka má obsahovať konkrétnu cenu bez DPH, sadzbu a výšku DPH a konečnú cenu s DPH (vyplnená príloha č. 1 tejto výzvy). V prípade, že uchádzač nie je platiteľom DPH, upozorní na to verejného obstarávateľa vo svojej ponuke. 
8. Variantné riešenia:
Nie.
9. Lehota na dodanie alebo dokončenie predmetu zákazky: 
Úspešný uchádzač sa zaväzuje vykonať činnosti v rozsahu bodu 5 tejto výzvy od 24.09.2015, 09:00 hod. do 26.09.2015, 24:00 hod. 
10. Hlavné podmienky financovania a platobné podmienky:
Predmet obstarávania bude financovaný z vlastných finančných  prostriedkov verejného obstarávateľa. Verejný obstarávateľ neposkytuje preddavok na plnenie predmetu obstarávania. Faktúra bude vystavená po ukončení Žitnoostrovského jarmoku a jej splatnosť bude 30 dní odo dňa jej doručenia verejnému obstarávateľovi.
11. Pokyn k predloženiu ponuky:
Predložená ponuka má obsahovať:
1.	Identifikáciu uchádzača: obchodné meno, sídlo/adresa, IČO, DIČ, IČ DPH, bankové spojenie v tvare BIC, číslo účtu v tvare IBAN.
2.	Kontakt uchádzača (telefónne číslo, e-mailová adresa).
3.	Doklady preukazujúce splnenie podmienok účasti v zmysle bodu č. 6 tejto výzvy.
4.	Cenovú ponuku rozpísanú podľa prílohy č. 1 tejto výzvy, parafovanú štatutárnym zástupcom uchádzača a opatrenú pečiatkou uchádzača.
5.	Čestné vyhlásenie uchádzača parafované štatutárnym zástupcom uchádzača a opatrené pečiatkou uchádzača – príloha č. 2 tejto výzvy.
Ponuky sa predkladajú v 1 originálnej verzii.
12. Kritériá na hodnotenie ponúk:
Najnižšia celková konečná cena v EUR. Jednotlivé cenové ponuky budú vyhodnocované na úrovni celkovej konečnej ceny ponuky v EUR (pre platiteľov DPH sa jedná o cenu s DPH, pre neplatiteľov DPH sa jedná o cenu bez DPH). Neplatitelia DPH upozornia na túto skutočnosť vo svojej cenovej ponuke.
13.Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu  uvedenú v bode 2 tejto výzvy, v termíne do 11.08.2015 do 10:00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. „NEOTVÁRAŤ“.
3. Názov predmetu obstarávania „Zabezpečenie javiska, jeho ozvučenia a osvetlenia počas Žitnoostrovského jarmoku – 2015“.
4. Meno kontaktnej osoby (Mgr. Marián Herceg).
Ponuky sa predkladajú v slovenskom jazyku a v mene EURO.
15. Lehota viazanosti ponúk:
Do 23.09.2015.
16. Kontaktná osoba:
Mgr. Marián Herceg 
E-mail: marian.herceg@dunstreda.eu 

Dátum: 03.08.2015

	
JUDr. Zoltán Hájos
primátor mesta

								 

Prílohy:
1)	Príloha č. 1: Vzor cenovej ponuky.
2)	Príloha č. 2: Čestné vyhlásenie uchádzača.
3)	Príloha č. 3: Program XXXV. ročníka Žitnoostrovského jarmoku.